《有妄论宋唐诗体者答之》
宋代·戴炳

不用雕锼呕肺肠，辞能达意即文章。性情元自无今古，格律何须辨宋唐。

人道凤箫谐律吕，谁知牛铎有宫商。少陵甘作村夫子，不害光芒万丈长。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。